 -
                                    udskrift
                                        af
                      sø- og handelsrettens dombog
                                    ──────────
den 9. november 2000 kl. 10.00 blev af skifteretten i sagen
p-0071-99
svend øvlisen
(advokat troels mørch tuxen)
   mod
norvik securities børsmæglerselskab
a/s under konkurs
(advokat finn mejnertsen)
afsagt sålydende
                                      d o m:
under denne sag har svend øvlisen (i det følgende benævnt anmelderen), principalt nedlagt
påstand om, at sagsøgte, norvik securities børsmæglerselskab a/s under konkurs ved kurator,
advokat finn mejnertsen (i det følgende benævnt boet) tilpligtes at anerkende, at anmelderen
har et priviligeret krav stort 247.112,50 kr. efter konkurslovens § 95, subsidiært, at boet
tilpligtes at anerkende, at anmelderen har et priviligeret krav stort 97.112,50 kr. efter
konkurslovens § 95 og et simpelt krav stort 150.000,00 kr. efter konkurslovens § 97, og mere
subsidiært, at boet tilpligtes at anerkende, at anmelderen har et priviligeret krav stort
                                                - 2 -
97.112,50 kr. efter konkurslovens § 95.
endvidere har anmelderen nedlagt påstand om, at boet tilpligtes at anerkende, at anmelderen
har et efterstillet krav, jfr. konkurslovens § 98, nr. 1, svarende til procesrente af 247.112,50 kr.
fra den 29. oktober 1997 til betaling sker, subsidiært, at boet tilpligtes at anerkende, at
anmelderen har et efterstillet krav, jfr. konkurslovens § 98, nr. 1, svarende til procesrente af
97.112,50 kr. fra den 29. oktober 1997 til betaling sker.
boet har påstået frifindelse.
sagen angår spørgsmålet om, hvorvidt boet har været berettiget til at konkursregulere
anmelderens opsigelsesvarsel fra seks til tre måneder, samt en aftalt aftrædelsesgodtgørelse.
sagens nærmere omstændigheder er følgende:
ved ansættelseskontrakt dateret den 5. marts 1996 blev anmelderen ansat som chef for
administrationsafdelingen i norvik securities børsmæglerselskab a/s med tiltrædelse den 1. maj
1996. i ansættelseskontrakten er blandt andet aftalt følgende:
"........
den ugentlige arbejdstid udgør 37 timer eksklusive frokostpauser og anden eventuel frihed.
lønnen udbetales månedsvis forud, og er aftalt til kr. 60.000,- pr. måned.
derudover er det aftalt, at de får en bonus på 3 % af selskabets overskud i.h.t. cirkulære herom.
denne bonusudbetaling finder sted hvert år med aprillønnen.
hvad angår ferie er det aftalt, at ferien følger regler ne under ferieloven, dog betaler selskabet 5
ugers ferie for ferieåret 1996.
opsigelsesvarsel: det er aftalt, at opsigelsesvarselet
             fra norvik securities a/s vil være 6
             måneder - uden prøvetid, og fra deres
             side 1 måned.
                                               - 3 -
med hensyn til løn- og arbejdsforhold i øvrigt henvises til overenskomst mellem finanssektorens
arbejdsgiver- forening og finansforbundet.
.........."
den 31. januar 1997 blev der lavet en ændring til ansættelseskontrakten. af denne fremgår
følgende:
"i henhold til gensidig aftale mellem svend øvlisen og norvik securities er det aftalt i forbindelse
med selskabets reorganisation, at svend øvlisens månedsløn nedsættes fra kr. 60.000,- til kr.
35.000,-, samt at bonus forhandles ved selskabets årlige bonustildeling. lønnedsættelsen er
gældende fra og med marts måned 1997.
i fald ansættelsesforholdet afsluttes af norvik securities eller af årsager, der kan henledes til
norvik securities, er svend øvlisen berettiget til en aftrædelsesgodtgørelse på kr. 150.000,-
foruden sin 6 måneders opsigelseslønperiode."
den 7. juli 1997 anmeldte norvik securities børsmæglerselskab a/s betalingsstandsning til sø-
og handelsrettens skifteret.
ved brev af 30. juli 1997 blev anmelderen opsagt. af brevet fremgår blandt andet følgende:
"..........
det er med beklagelse, at jeg hermed må meddele dem, at deres ansættelsesforhold i norvik
securities børsmæglerselskab a/s hermed opsiges med kortest muligt varsel.
baggrunden for denne opsigelse er, som det er dem bekendt, at norvik securities
børsmæglerselskab a/s den 7. juli 1997 anmeldte betalingsstandsning til sø- og handelsrettens
skifteret, og at det ikke siden har været muligt at fremskaffe det nødvendige grundlag for en re-
konstruktion af selskabet og dermed en fortsættelse af selskabet, hvorfor det ikke vil være muligt
at fortsætte deres ansættelsesforhold i norvik securities børsmæglerselskab a/s.
til deres orientering kan det oplyses, at tilsynet i betalingsstandsningen foreløbig har godkendt,
at der er udbetalt løn i hvert fald vedrørende august måned 1997 og foreløbig forventer, at de i
                                              - 4 -
hele opsigelsesperioden vil modtage deres sædvanlige løn.
det skal præciseres, at de ikke i opsigelsesperioden bliver fritstillet, men hermed pålægges at
afholde ferie i videst muligt omfang.
............
jeg skal gøre opmærksom på, at norvik securities børsmæglerselskab a/s i betalingsstandsning
ønsker at benytte deres arbejdskraft i opsigelsesperioden, i det omfang de ikke afholder ferie.
............
der tages forbehold for et eventuelt efterfølgende konkursbos konkursregulering af deres
kontraktsretlige opsigelsesvarsel.
............"
den 2. august 1997 blev selskabet erklæret konkurs.
af brev dateret den 27. august 1997 fra kurator til anmelderen fremgår blandt andet følgende:
"...........
i medfør af konkurslovens § 61 skal det hermed meddeles, at boet regulerer deres
opsigelsesvarsel, således at deres ansættelsesforhold ophører 3 måneder fra deres modtagelse
af opsigelsen svarende til ultimo oktober 1997.
dette betyder samtidig, at der ikke fra boet vil blive udbetalt hverken løn efter udgangen af
oktober       1997 eller den   af dem   særligt  med   selskabet   forud   for konkursen    aftalte
fratrædelsesgodtgørelse.
............"
ved brev af 29. oktober 1997 anmeldte anmelderen et krav i boet på ialt 269.962,50 kr.
vedrørende løn for tre måneder, samt feriepenge og aftrædelsesgodtgørelse.
                                               - 5 -
der er under domsforhandlingen afgivet forklaring af anmelderen svend øvlisen, poul schroll og
finn rasmussen.
svend øvlisen har blandt andet forklaret, at han har en almindelig kontoruddannelse og har
arbejdet som revisor. i 1968 blev han ansat i vekselerfirmaet r. henriques junior. fra 1983 blev
han ansat i investeringsforeningen henriques invest. denne blev i 1987 lagt sammen med in-
vesteringsforeningen my invest, og fra starten af 1990'erne indledtes et samarbejde med
girobank. det var tanken, at my invest skulle være girobanks investeringsforening, men på
grund af fusionen med bg bank blev dette ikke en realitet. han var i hele perioden frem til sin
ansættelse i norvik securities børsmæglerselskab a/s den øverste administrative leder af
investeringsforeningen. han har i perioden både været ansat som funktionær og som
administrerende direktør. han havde en månedsløn på godt 40.000 kr.
i begyndelsen af 1996 blev han kontaktet af poul schroll, som han tidligere havde arbejdet
sammen med. denne havde planer om at stifte et børsmæglerselskab sammen med to andre, og
de manglede i den forbindelse en erfaren administrator med kendskab til finanstilsynet. han blev
lokket af den favorable løn og syntes tillige, at det kunne være interessant at være med til at
starte et nyt børsmæglerfirma. han stillede som betingelse for ansættelsen, at han ikke ville blive
stillet ringere med hensyn til opsigelse end i sin stilling i investeringsforeningen, hvor han havde
et opsigelsesvarsel på seks måneder. dette blev accepteret af ledelsen. han blev ansat som chef
for administrationsafdelingen og havde tre ansatte under sig. han havde ansvaret for registrering
af alle selskabets betalinger samt for indberetninger til blandt andre finanstilsynet og
nationalbanken. desuden stod han for udbetaling af lønninger og registrering af ferie. han fik
samme løn som de tre direktører, fordi der var tale om en overordnet stilling.
børsmæglerfirmaet blev aldrig en succes. allerede i december 1996 kunne kapitalkravet ikke
opfyldes. der blev tilført ny kapital i midten af januar, men det var dog langt fra tilstrækkeligt.
der var i ledelsen enighed om, at omkostningerne for de ledende medarbejdere skulle skæres
ned, og han blev derfor bedt om at acceptere en lønnedgang på 25.000 kr. om måneden. han
overvejede at sige nej til lønnedgangen, men vidste, at dette ville medføre en øjeblikkelig
opsigelse. for at sikre sig bedst muligt fik han i tillægget til ansættelseskontrakten indføjet en
bestemmelse om en aftrædelsesgodtgørelse på 150.000 kr. han vidste på det tidspunkt, at
selskabets likividitet ikke var tilstrækkelig. der blev ikke i forbindelse med lønnedsættelsen
indgået aftale om nedsat arbejdstid.
                                              - 6 -
den 12. januar 1998 fik han ansættelse som timelønnet konsulent. han er i dag arbejdsløs.
poul schroll har blandt andet forklaret, at han er tidligere administrerende direktør i norvik
securities børsmæglerselskab a/s. han arbejdede sammen med anmelderen fra 1972-80 i
henriques bank, hvor anmelderen var chef for regnskabsafdelingen. han kontaktede anmelderen
med tilbud om ansættelse i forbindelse med opstarten af børsmæglerfirmaet. de holdt et par
møder, hvor løn- og ansættelsesvilkår blev aftalt. lønnen på 60.000 kr. var et tilbud fra hans
side. det var en høj løn, men ikke en topløn. det var et krav fra anmelderen, at han blev ansat
uden prøvetid og med seks måneders opsigelsesvarsel. alle de personer, som var med i
opstartsfasen, blev ansat med seks måneders opsigelsesvarsel fra 1. dag. dette var nødvendigt
for at tiltrække kvalificerede medarbejdere. han mener ikke, at et opsigelsesvarsel på seks må-
neder fra start af er usædvanligt i branchen. anmelderen bestred en overordnet stilling i
selskabet med et stort ansvar. han havde ansvaret for regnskabet og rapportering til offentlige
myndigheder og stod for den daglige kontakt til selskabets revisorer. vidnet holdt op i selskabet i
september-oktober 1996 og har ikke siden været i kontakt med anmelderen. han er i dag ansat
som kontorchef for obligationsafdelingen i danske bank.
finn rasmussen har blandt andet forklaret, at han var medejer af norvik securities
børsmæglerselskab a/s og chef for selskabets fondsafdeling. han deltog i ansættelsessamtalerne
med anmelderen, som var blevet foreslået af poul schroll til stillingen som administrationschef,
fordi han kendte til området. anmelderen stillede krav om et opsigelsesvarsel på seks måneder
uden prøvetid. lønnen blev aftalt til 60.000 kr. pr. måned. ingen af delene var usædvanligt for
en stilling, som den anmelderen bestred.        det var en overordnet funktionærstilling, hvor
anmelderen havde ansvaret for bogholderifunktionerne og indberetningerne til offentlige
myndigheder. der var tale om en betroet stilling og et vigtigt omdrejningspunkt for selskabet.
i december 1996 kom selskabets kapital under kapitalgrænsen på 1 mio. euro. det var derfor
nødvendigt at begrænse selskabets omkostninger, hvilket resulterede i, at alle ledende
medarbejdere gik ned i løn. anmelderen accepterede en lønnedgang mod, at han fik en
godtgørelse, hvis selskabet ikke kunne fortsætte.
vidnet er i dag ansat i zürich forsikring som portefølje-manager med et opsigelsesvarsel på fire
måneder. der er ikke tale om en overordnet stilling.
                                                - 7 -
anmelderen har gjort gældende, at det aftalte opsigel sesvarsel på seks måneder ikke kan
konkursreguleres efter konkurslovens § 61, idet opsigelsesvarslet i det konkrete tilfælde må
anses for både sædvanligt og rimeligt. selvom det er udgangspunktet, at et aftalt længere
opsigelsesvarsel i konkurssituationen reguleres til det varsel, der gælder efter funktionærloven,
kan konkrete omstændigheder medføre, at et aftalt længere opsigelsesvarsel må anses for så
sædvanligt, at det ikke kan konkursreguleres. der foreligger i denne sag sådanne konkrete
omstændigheder, idet anmelderen kom fra en uopsagt stilling med et optjent opsigelsesvarsel på
seks måneder og bestred en overordnet funktionærstilling i børsmæglerfirmaet. i den type stilling
må det anses for sædvanligt, at opsigelsesvarslet væsentligt overstiger de almindelige
opsigelsesvarsler i funktionærloven.
med hensyn til aftrædelsesgodtgørelsen har anmelderen gjort gældende, at den ikke kan
konkursreguleres efter konkurslovens § 61, idet aftrædelsesgodtgørelsen må anses for sædvanlig
og rimelig, da den blev aftalt som modydelse til en aftalt lønnedgang på 25.000 kr. om måneden,
og der således reelt er tale om en forsinket lønindkomst.
vedrørende forrentningen har anmelderen gjort gældende, at forrentning af hovedkravet skal ske
fra hovedkravets anmeldelse i boet den 29. oktober 1997.
boet har gjort gældende, at det aftalte opsigelsesvarsel på seks måneder med rette er
konkursreguleret til tre måneder, jfr. konkurslovens § 61. anmelderen havde kun været ansat i
14 måneder i den pågældende stilling og havde derfor efter funktionærlovens § 2, stk. 2 kun krav
på tre måneders opsigelse. der foreligger ikke sådanne særlige omstændigheder, at det aftalte
opsigelsesvarsel må anses for sædvanligt eller rimeligt. anmelderens stilling i norvik securities
børsmæglerfirma a/s bestod i, at han varetog de bogholderimæssige funktioner. der var således
ikke tale om en overordnet stilling. det forhold, at anmelderen fra sin tidligere ansættelse havde
et opsigelsesvarsel på seks måneder, er uden betydning for konkursreguleringen, idet det er
udgangspunk tet, at der ikke kan ske overførsel af anciennitet.
med hensyn til aftrædelsesgodtgørelsen har boet gjort gældende, at denne med rette er
konkursreguleret til 0 kr., idet den ikke kan anses for rimelig. aftrædelsesgodtgørelsen må ses
som et tillæg til det aftalte opsigelsesvarsel. at godtgørelsen er aftalt som kompensation for
anmelderens lønnedgang, bevirker ikke, at godtgørelsen kan anses for sædvanlig eller rimelig.
såfremt retten måtte finde, at anmelderen er berettiget til aftrædelsesgodtgørelse, gøres det
gældende, at kravet skal sidestilles med en konventionalbod og derfor er omfattet af
                                               - 8 -
konkurslovens § 98, nr. 2, subsidiært § 97.
vedrørende forrentningen har boet gjort gældende, at forrentning af et eventuelt hovedkrav skal
ske fra tids- punktet for sagens anlæg, eftersom anmelderen ikke forinden udtagelse af stævning
har afgivet rentepåkrav eller anmeldt rentekravet i boet.
skifteretten skal udtale:
efter de afgivne forklaringer lægges det til grund, at der straks fra ansættelsens start mellem
anmelderen og norvik securities børsmæglerselskab a/s blev aftalt et opsigelsesvarsel på seks
måneder under hensyn til, at anmelderen havde optjent dette opsigelsesvarsel gennem sin
tidligere ansættelse. det lægges endvidere til grund, at ansøgerens stilling var af overordnet
karakter, og at han udøvede en central funktion i selskabet. på baggrund af dette findes det
aftalte opsigelsesvarsel på seks måneder hverken usædvanligt eller urimeligt, og der findes derfor
ikke grundlag for at konkursregulere opsigelsesvarslet.
aftrædelsesgodtgørelsen blev aftalt på et tidspunkt, hvor selskabet havde økonomiske
vanskeligheder, som et forsøg fra anmelderens side på at gardere sig i en eventuel
konkurssituation. skifteretten finder på den baggrund ikke, at aftrædelsesgodtgørelsen er
sædvanlig eller rimelig, hvorfor den kan konkursreguleres efter konkurslovens § 61, stk. 1.
rentekravet har ikke været anmeldt i boet inden sagsanlægget. skifteretten finder derfor alene,
at der skal ske forrentning af hovedkravet fra sagens anlæg den 28. december 1999.
                                thi kendes for ret:
norvik securities børsmæglerselskab a/s under konkurs tilpligtes at anerkende, at svend øvlisen
har et priviligeret krav stort 97.112,50 kr. efter konkurslovens § 95 og et efterstillet krav efter
konkurslovens § 98, nr. 1 på procesrenten af 97.112,50 fra sagens anlæg den 28. december
1999 til betaling sker.
norvik securities børsmæglerselskab a/s under konkurs betaler inden 14 dage til svend øvlisen
sagens omkostninger med 16.200 kr.
                                          - 9 -
                           mette skov larsen
aage jacob jensen             eigil pedersen
                                (sign.)
                   udskriftens rigtighed bekræftes
                  p. j. v. sø- og handelsretten, den
